CELEX: 62021TN0041
Language: mt
Date: 2021-01-26 00:00:00
Title: Kawża T-41/21: Rikors ippreżentat fis-26 ta’ Jannar 2021 – QD vs Il-Parlament

15.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 88/38
            
         
      Rikors ippreżentat fis-26 ta’ Jannar 2021 – QD vs Il-Parlament
      (Kawża T-41/21)
      (2021/C 88/51)
      Lingwa tal-kawża: it-Taljan
      
         Partijiet
      
      
         Rikorrent: QD (Milano, l-Italja) (rappreżentant: M. Merola, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla b’mod sħiħ id-deċiżjoni tal-Kwesturi tal-Parlament Ewropew tal-11 ta’ Novembru 2020, innotifikata lir-rikorrent fis-16 ta’ Novembru 2020, li kkonfermat b’mod definittiv id-deċiżjoni tas-Segretarju Ġenerali tal-Parlament Ewropew tat-18 ta’ Mejju 2020, li minn naħa tagħha kkonfermat l-avviż tal-11 ta’ Ġunju 2019, adottata mill-Kap tal-Unità tar-Remunerazzjoni u tad-Drittijiet Soċjali tal-Membri tal-Parlament Ewropew, dwar l-istabbilment tad-drittijiet tal-pensjoni tal-irtirar tar-rikorrent;
               
            
                  —
               
               
                  tikkundanna lill-Parlament Ewropew għall-ħlas tal-ispejjeż tal-proċedura odjerna.
               
            
         Motivi u argumenti prinċipali
      
      Ir-rikorrent fil-kawża odjerna jitlob l-annullament, fis-sens tar-raba’ paragrafu tal-Artikolu 263 tat-Trattat dwar il-Funzjonament tal-Unjoni Ewropea, tad-deċiżjoni tal-Kwesturi tal-Parlament Ewropew tal-11 ta’ Novembru 2020, innotifikata lir-rikorrent fis-16 ta’ Novembru 2020, li kkonfermat b’mod definittiv id-deċiżjoni tas-Segretarju Ġenerali tal-Parlament Ewropew tat-18 ta’ Mejju 2020, li minn naħa tagħha kkonfermat l-avviż tal-11 ta’ Ġunju 2019, adottata mill-Kap tal-Unità tar-Remunerazzjoni u tad-Drittijiet Soċjali tal-Membri tal-Parlament Ewropew, dwar l-istabbilment tad-drittijiet tal-pensjoni tal-irtirar tar-rikorrent wara l-adozzjoni tad-Deliberazzjoni Nru 14/2018 tal-Uffiċċju tal-Presidenza tal-Kamra tad-Deputati Taljana.
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  Permezz tal-ewwel motiv, ir-rikorrent jallega ksur manifest tal-prinċipji ġenerali tad-dritt tal-Unjoni, b’mod partikolari tal-prinċipju ta’ protezzjoni tal-aspettattivi leġittimi, tal-prinċipju ta’ ċertezza legali, tal-protezzjoni tad-dritt tal-proprjetà, tal-prinċipju ta’ proporzjonalità u tal-prinċipju ta’ ugwaljanza. Barra minn hekk, ir-rikorrent jenfasizza l-irraġonevolezza manifesta tal-avviż ikkonfermat b’mod definittiv bid-deċiżjoni kkontestata, li tippretendi li tittrasponi fil-livell Ewropew il-leġiżlazzjoni l-ġdida tal-Kamra tad-Deputati Taljana mingħajr ma tipprovdi l-ebda ġustifikazzjoni raġjonevoli.
               
            
                  2.
               
               
                  Permezz tat-tieni motiv, ir-rikorrent jilmenta dwar l-applikazzjoni żbaljata tal-Artikolu 75 tal-miżuri ta’ implimentazzjoni tal-Istatut tad-deputati. Fil-fatt, tali dispożizzjoni taqa’ taħt il-miżuri tranżitorji, li mid-definizzjoni tagħhom huma regoli finali ta’ sistema li ġiet revokata, li l-għan tagħha huwa li tipproteġi s-sitwazzjonijiet legali rregolati mil-leġiżlazzjoni preċedenti.
               
            
                  3.
               
               
                  Permezz tat-tieni motiv, ir-rikorrent isostni diversi difetti ta’ natura formali b’riferiment b’mod partikolari: għall-identifikazzjoni tal-bażi legali korretta tal-avviż, ikkonfermat b’mod definittiv bid-deċiżjoni kkontestata; għall-kompetenza tal-Kap tal-Unità li adotta l-att; għan-nuqqas ta’ motivazzjoni. Fil-fatt, l-avviż huwa bbażat fuq dispożizzjoni li ġiet revokata u, ġaladarba jikkwalifika bħala atto ta’ amminstrazzjoni straordinarja, kellu jiġi adottat mill-Uffiċċju tal-Presidenza tal-Parlament Ewropew. Barra minn hekk, l-avviż ikkonfermat b’mod definittiv bid-deċiżjoni kkontestata ma jinkludix il-motivazzjoni u lanqas ma jinkludi riferiment għal xi att li jista’ jkun jinkludi tali motivazzjoni.